Държавен вестник, бр. 77, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  77
13. „Нетна стойност на активите“ е общата 
стойност на всички активи в портфейла на 
колективната инвестиционна схема, намалена 
с всички задължения.
14. „Повторно“ е нарушението, извършено 
в едногодишен срок от влизането в сила на 
наказателното постановление, с което наруши­
телят е наказан за същото по вид нарушение.
15. „Постоянни разходи“ са сумата на на­
числените разходи за амортизации, наеми, 
задължителни застраховки, данъци и такси 
за недвижими имоти, възнаграждения на 
членовете на управителните и контролните 
органи и други разходи, които не зависят от 
обема на извършваната дейност.
16. „Предприятие майка“ е предприятие 
майка по смисъла на § 1, т. 9 от допълнител­
ните разпоредби на Закона за допълнителния 
надзор върху финансовите конгломерати.
17. „Прехвърляеми ценни книжа“ са:
а) акции в дружества и други ценни книжа, 
еквивалентни на акции;
б) облигации и други форми на секюрити­
зиран дълг (дългови ценни книжа);
в) други прехвърляеми ценни книжа, които 
дават право за придобиване на прехвърляеми 
ценни книжа чрез записване или извършване 
на замяна.
18. „Приемаща държава членка“ е: 
а) за управляващо дружество – държавата 
членка, която не е държава членка по смисъ­
ла на т. 2, буква „а“, в която управляващото 
дружество има клон или предоставя услуги;
б) за колективна инвестиционна схе­
ма – държавата членка, която не е държава 
членка по смисъла на т. 2, буква „б“, в която 
се предлагат дяловете на колективната ин­
вестиционна схема.
19. „Притежател на дялове“ е всяко физи­
ческо или юридическо лице, което притежава 
един или повече дяла в колективна инвести­
ционна схема.
20. „Свързани лица“ са лицата по смисъла 
на § 1, т. 25 от допълнителните разпоредби на 
Закона за пазарите на финансови инструменти.
21. „Системно нарушение“ е налице, когато 
са извършени три или повече административ­
ни нарушения на закона или на актовете по 
прилагането му в срок една година.
22. „Траен носител“ е средство за предос­
тавяне на информация на инвеститор, което 
позволява на инвеститора да съхранява ин­
формацията, адресирана лично до него, по 
начин, позволяващ последващо запознаване с 
нея за период от време, адекватен за целите на 
предоставяне на информацията и позволяващ 
възпроизвеждане на съхранената информация 
без промени.
23. „Трета държава“ е държава, която не е 
държава членка.
24. „Финансови инструменти“ са финан­
совите инструменти по смисъла на чл. 3 от 
Закона за пазарите на финансови инструменти.
§ 2. Законът въвежда изискванията на 
Директива 2009/65/ЕО на Европейския пар­
ламент и на Съвета от 13 юли 2009 г. относно 
координирането на законовите, подзаконовите 
и административните разпоредби относно 
предприятията за колективно инвестиране в 
прехвърлими ценни книжа (ПКИПЦК).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Колективните инвестиционни схеми 
заменят краткия проспект с документ с клю­
чова информация за инвеститорите по чл. 57 
в срок до 1 юли 2012 г. 
§ 4. Инвестиционните дружества от отворен 
тип са длъжни да преминат към едностепенна 
система на управление в срок до 1 юли 2012 г. 
§ 5. Инвестиционните дружества от отворен 
тип са длъжни да продадат на цена, не по-ни­
ска от пазарната им стойност, притежаваните 
от тях движими вещи и недвижими имоти, 
придобити по реда на отменения чл. 195, ал. 3 
от Закона за публичното предлагане на ценни 
книжа, в срок до 1 юли 2012 г.
§ 6. До изготвянето на списък по чл. 35, 
ал. 1 остава в сила списъкът с банки депозитари 
по реда на отменения чл. 173, ал. 9 от Закона 
за публичното предлагане на ценни книжа. 
§ 7. Комисията за финансов надзор приема 
наредбите по прилагането на закона.
§ 8. В Закона за Комисията за финансов 
надзор (обн., ДВ, бр. 8 от 2003 г.; изм., бр. 31, 
67 и 112 от 2003 г., бр. 85 от 2004 г., бр. 39, 103 
и 105 от 2005 г., бр. 30, 56, 59 и 84 от 2006 г., 
бр. 52, 97 и 109 от 2007 г., бр. 67 от 2008 г., 
бр. 24 и 42 от 2009 г. и бр. 43 и 97 от 2010 г.) 
се правят следните изменения и допълнения:
1. В чл. 1, ал. 2, т. 1 думите „инвестицион­
ните и управляващите дружества“ се заменят с 
„колективните инвестиционни схеми и инвес­
тиционните дружества от затворен тип и управ-
ляващите дружества“, след думите „Закона за 
дружествата със специална инвестиционна цел“ 
съюзът „и“ се заменя със запетая и накрая се 
добавя „и Закона за дейността на колективните 
инвестиционни схеми и на други предприятия 
за колективно инвестиране“.
2. В чл. 12, т. 2 след думите „Закона за 
дружествата със специална инвестиционна 
цел“ се поставя запетая и се добавя „Закона 
за дейността на колективните инвестиционни 
схеми и на други предприятия за колективно 
инвестиране“.
3. В чл. 13:
а) в ал. 1:
аа) в т. 4 след думите „Закона за пазарите 
на финансови инструменти“ се добавя „Закона 
за дейността на колективните инвестиционни 
схеми и на други предприятия за колективно 
инвестиране“ и се поставя запетая;
бб) в т. 5 след думите „Закона за пазарите 
на финансови инструменти“ се добавя „Закона